S-3019/2020

Dómur:

Mál þetta, sem dómtekið var 7. janúar 2021, höfðaði lögreglustjórinn á höfuðborgarsvæðinu með ákæru 3. nóvember 2020 á hendur ákærða, X, kt. [...], [...], [...];

„fyrir líkamsárás og barnaverndarlagabrot með því að hafa, laugardaginn 8. júní 2019, að [...] í [...], veist með ofbeldi að þáverandi eiginkonu sinni, Y, kt. [...], og slegið hana í bakið með skó en framangreinda háttsemi viðhafði ákærði að viðstaddri dóttur þeirra, A, kt. [...], en með því beitti ákærði hana ógnun og sýndi henni yfirgang og ruddalegt athæfi.

M. 007201935471

Telst brot þetta varða við 1. mgr. 217. gr. almennra hegningarlaga nr. 19/1940 og 1. og 3. mgr. 99. gr. barnaverndarlaga nr. 80/2002.

Þess er krafist að ákærði verði dæmdur til refsingar og til greiðslu alls sakarkostnaðar.“

Kröfur ákærða í málinu eru þær að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Ákærði játaði brot sín án undandráttar við þingfestingu málsins. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Tengsl ákærða og brotaþola horfa ákærða til refsiþyngingar, sbr. 3. mgr. 70. gr. almennra hegningarlaga nr. 19/1940. Ákærða til málsbóta horfir hins vegar játning hans og þá er sakaferill hans enginn. Að þessu gættu og með vísan til 1., 5. og 8. töluliðar 1. mgr. 70. gr. almennra hegningarlaga nr. 19/1940 þykir refsing ákærða réttilega ákveðin fangelsi í 30 daga. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Engan sakarkostnað leiddi af rannsókn málsins og rekstri þess fyrir dómi.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, X, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

K-kk-nf H-kk-nf

Tengsl ákærða og brotaþola horfa ákærða til refsiþyngingar, sbr. 3. mgr. 70. gr. almennra hegningarlaga nr. 19/1940. Ákærða til málsbóta horfir hins vegar játning hans og þá er sakaferill hans enginn. Að þessu gættu og með vísan til 1., 5. og 8. töluliðar 1. mgr. 70. gr. almennra hegningarlaga nr. 19/1940 þykir refsing ákærða réttilega ákveðin fangelsi í 30 daga. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Engan sakarkostnað leiddi af rannsókn málsins og rekstri þess fyrir dómi.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, X, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

K-kk-nf H-kk-nf